CELEX: 32010R0008
Language: hu
Date: 2009-12-23 00:00:00
Title: A Bizottság 8/2010/EU rendelete ( 2009. december 23. ) a Bacillus licheniformis (DSM 19670) által termelt szerin-proteáz brojlercsirkék takarmány-adalékanyagaként történő engedélyezéséről (az engedély jogosultja: DSM Nutritional Products Ltd., képviselője: DSM Nutritional Products Sp.Z.o.o) EGT-vonatkozású szöveg

7.1.2010   
            
            
               HU
            
            
               Az Európai Unió Hivatalos Lapja
            
            
               L 3/7
            
         A BIZOTTSÁG 8/2010/EU RENDELETE
   (2009. december 23.)
   a Bacillus licheniformis (DSM 19670) által termelt szerin-proteáz brojlercsirkék takarmány-adalékanyagaként történő engedélyezéséről (az engedély jogosultja: DSM Nutritional Products Ltd., képviselője: DSM Nutritional Products Sp.Z.o.o)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik a takarmányozásban használt adalékanyagok engedélyezéséről, valamint az engedélyek megadására vonatkozó feltételekről és eljárásokról.
            
         
               (2)
            
            
               Az 1831/2003/EK rendelet 7. cikkével összhangban a Bizottsághoz kérelem érkezett az e rendelet mellékletében szereplő készítmény engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyag” kategóriába sorolandó, a Bacillus licheniformis (DSM 19670) által termelt szerin-proteáz enzimkészítmény brojlercsirkék takarmányadalékaként való felhasználásának engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2009. július 2-i és 7-i véleményében (2) megállapította, hogy a Bacillus licheniformis (DSM 19670) által termelt szerin-proteáz enzimkészítmény nincs káros hatással sem az emberek vagy állatok egészségére, sem pedig a környezetre, és a készítmény használata javítja az állatok hozamát. A Hatóság úgy véli, hogy a forgalomba hozatalt követően nincs szükség különleges nyomonkövetési követelményekre. Emellett az 1831/2003/EK rendelettel létrehozott közösségi referencialaboratórium által benyújtott, a takarmányban lévő adalékanyag-mennyiség mérésének módszeréről szóló jelentést is ellenőrizte.
            
         
               (5)
            
            
               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény e rendelet mellékletében meghatározottak szerinti felhasználását engedélyezni kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” kategóriába és az „emészthetőséget fokozó anyagok” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. december 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  The EFSA Journal (2009) 1185., 1. o.
   
      MELLÉKLET
      
                  Adalékanyag azonosítószáma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg a 12 %-os nedvességtartalmú teljes értékű takarmányban
               
            
                  
                     Állattenyésztésben alkalmazott adalékanyagok kategóriája. Funkcionális csoport: emészthetőséget fokozó anyagok.
                  
               
            
                  4a13
               
               
                  DSM Nutritional Products Ltd., képviselője: DSM Nutritional Products Sp.Z.o.o.
               
               
                  Szerin-proteáz
                  EC 3.4.21.-
               
               
                  Az adalékanyag összetétele:
                  
                               
                           
                           
                              a Bacillus licheniformis (DSM 19670)
                           
                        
                               
                           
                           
                              által termelt szerin-proteázból készült készítmény (EC 3.4.21.-), amelynek minimális aktivitása 75 000 PROT (1)/g
                           
                        A hatóanyag jellemzése:
                  
                               
                           
                           
                              a Bacillus licheniformis (DSM 19670)
                           
                        
                               
                           
                           
                              által termelt szerin-proteáz (EC 3.4.21.-)
                           
                        Analitikai módszer (2):
                  az enzim által „Suc-Ala-Ala-Pro-Phe-pNA” szubsztrátumból 9,0 pH-n és 37 °C-on felszabadított sárga színű komplexet alkotó para-nitroanilin (pNA) mennyiségét mérő kolorimetriás módszer
               
               
                  brojlercsirke
               
               
                  —
               
               
                  15 000 PROT
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Biztonsági okokból használatkor védőmaszk, védőszemüveg és kesztyű viselése kötelező.
                           
                        
               
                  2020. január 13.
               
            
         (1)  1 PROT az az enzimmennyiség, amely 1 mM (Suc-Ala-Ala-Pro-Phe-pNA) szubsztrátumból 9,0 pH-n és 37 °C-on percenként 1μmol p-nitroanilint szabadít fel.
      
         (2)  Az analitikai módszerek részletes leírása a közösségi referencialaboratórium alábbi honlapján található: www.irmm.jrc.be/crl-feed-additives